Zaključci sa 1. sjednice NVa- 05.09.2025.
Dnevni red:

1. Usvajanje zapisnika sa 19. sjednice Nastavničkog vijeća održane 28. kolovoza 2025.
2. Pripreme vezane uz početak školske godine 2025./2026.
1.  Formiranje razreda 
1.  Prihvat učenika prvi dan nastave 8. rujna 2025.
1.  Raspored učenika i nastavnika
1.  Upute nastavnicima vezane uz početak školske godine
1.  Rad smjena u školskoj godini 2025./2026.
1.  Imenovanje razrednika i zamjenika razrednika
3. Imenovanje školskog  ispitnog  povjerenstva za provedbu državne mature u školskoj godini 2025./2026.,
[bookmark: _Hlk113010886]4. Pravilnik o načinima, postupcima i elementima vrednovanja učenika u osnovnoj i srednjoj školi
5. Pravilnik o kriterijima za izricanje pedagoških mjera,  
6. Pravilnik o načinu postupanja odgojno – obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima,
7. Podjela privremenih tjednih zaduženja za šk.god. 2025/2026.,
8. Modularna nastava
9. Molbe učenik
10. Razno.

Točka 1)

Otvara se rasprava glede teksta zapisnika s 19. sjednice Nastavničkog vijeća održane 28. kolovoza 2025. godine. Nakon što je utvrđeno kako primjedbi i nadopuna nema, ravnateljica isti daje na glasovanje. Tekst zapisnika je jednoglasno usvojen.

Točka 2)
a) Nastavničko vijeće utvrđuje broj učenika po razredima:

	Razred 
	Broj učenika
	Razred 
	Broj učenika

	1.1
	24
	2.5
	21

	1.2
	21 (9 k + 12 s)
	3.1
	21

	1.3
	14
	3.2
	24

	1.4
	15
	3.3
	20

	1.5
	15
	3.4
	21

	2.1
	23
	3.5
	12

	2.2
	25
	4.1
	27

	2.3
	26
	4.2
	28

	2.4
	21
	UKUPNO
	358



b) Ravnateljica obavještava NV da će se učenici primati u školu u ponedjeljak, 08. rujna 2025. godine po posebnom rasporedu:
- 2. razredi u 8:00 sati
- 3. razredi u 9.00 sati
- 4. razredi u 9:00 sati
- 1. razredi u 11:00 sati u videokonferencijskoj dvorani

c) Profesor M. dijeli raspored sati nastavnicima.

d) Ravnateljica informira da ove godine imamo  17 razreda u kojima će se provoditi klasični model nastave, eksperimentalni model i modularna nastava.

Ravnateljica daje upute nastavnicima vezano uz prvi dan škole, ali i upute koje vrijede za sve ostale nastavne dane.
[bookmark: _Hlk113006943]
Ravnateljica moli da se izaberu predstavnici razreda za Vijeće roditelja te daje upute o formiranju razrednih odjela u e dnevniku.

e) Razredi koji su obuhvaćeni „A“ smjenom u prvom tjednu pohađat će nastavu ujutro, dok će učenici „B“ smjene u školu krenuti u poslijepodnevnoj smjeni. 

f) Ravnateljica moli razrednike da navedu zamjenike razrednika.

Točka 3)
Ravnateljica imenuje školsko  ispitno  povjerenstva za provedbu  državne mature u školskoj godini 2025./2026.: Sibila Roth, ravnateljica; I. P. T. prof. (ispitna koordinatorica), K. G., prof. (zamjenica ispitne koordinatorice); K.F., prof., P.O., prof., M.N., prof., S.V. prof.
Točka 4)
Ravnateljica čita Pravilnik o načinima, postupcima i elementima vrednovanja učenika u osnovnoj i srednjoj školi. Ravnateljica naglašava koliko je bitno da se djeca i roditelji upoznaju s Pravilnikom  na satu razrednika i na prvom roditeljskom sastanku. Ravnateljica navodi i pomoć stručne službe koja može uskočiti u bilo kojem trenutku.
Točka 5)
Ravnateljica čita Pravilnik o kriterijima za izricanje pedagoških mjera.
Točka 6)
Ravnateljica čita Pravilnik o načinu postupanja odgojno – obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima.

Točka 7)
Ravnateljica dijeli privremena tjedna zaduženja za nastavnike za školsku godinu 2025./2026.  koji nastavnici trebaju potpisati i primjerak vratiti ravnateljici.

[bookmark: _Hlk235189473]Točka 8)
Ravnateljica govori o izazovima koje donosi modularna nastava. Ukazuje na poteškoće i greške koje bi se mogle desiti, ali napominje da budemo strpljivi, kolegijalni i da zajedničkim snagama radimo na unapređivanju nastave.

Ravnateljica napominje da se iščitaju kurikuli i da će pedagoginja i ravnateljica izaći u susret nastavnicima prilikom prilagođavanja novom načinu izvođenja nastave. 

Ravnateljica se obraća razrednicima da u ponedjeljak svi pišu 2 sata razrednika.

Ravnateljica informira da će učenici prvih razreda najprije krenuti sa modulom Zaštita na radu. Učenici 1.2 i 1.3 razreda dolaze sutra na predavanje u 8.00 sati ujutro. 

Profesorica K.G. podsjeća nastavnike koji će predavati modularnu nastavu da za svaki skup ishoda  upišu nastavne teme i jedinice.

Ravnateljica podsjeća da u modulu Komunikacijske vještine imamo tri skupa ishoda pa kod upisa ocjena moli nastavnike da paze u koju rubriku upisuju ocjene. Napominje kako je veoma važno voditi bilješke tijekom odvijanja modula.

Profesorica M.Š. prenosi informaciju s MŽSV-a u kojoj nastavnici savjetuju da se kraj bilješke u e -Dnevniku mogu staviti inicijali nastavnika koji je ocijenio učenika (kako bi roditelji mogli znati iz kojeg je područja učenik ocijenjen). 


Točka 9)
Nastavničkom vijeću upućena je zamolba majke učenice D.C. (razred 2.4) koja moli da se učenici produlji vrijeme za obavljanje ljetne stručne prakse zbog teškog emocionalnog  razdoblja koje učenica prolazi radi rastave roditelja. Molba se jednoglasno prihvaća.

[bookmark: _Hlk208595215]Majka učenice L.P. (razred 2.1) upućuje zamolbu Nastavničkom vijeću za produljenje roka  za obavljanje ljetne stručne prakse zbog  teške ozljede noge. Majka zamolbi prilaže i svu potrebnu liječničku dokumentaciju. Zahtjev majke se jednoglasno prihvaća.

Majka učenice D.B. (razred 3.4) upućuje zamolbu Nastavničkom vijeću za produljenje roka  za obavljanje ljetne stručne prakse jer je učenica ljetos imala operaciju kičme nakon koje joj je preporučeno strogo mirovanje. Zamolba se jednoglasno prihvaća.

Majka učenice N.G. (2.5 razred) upućuje zamolbu Nastavničkom vijeću za promjenom programa obrazovanja iz smjera tehničar / ka posluživanja u smjer konobar. Molba majke se jednoglasno prihvaća. Učenica se upisuje u razredni odjel 2.2 uz napomenu da će morati polagati razlikovne ispite.

Ravnateljica saziva sastanak aktiva (stručnog vijeća kuharstva, slastičarstva i ugostiteljskog posluživanja) u ponedjeljak, 08. rujna u kabinet ugostiteljskog posluživanja 2 u 11.30 sati.


Točka 10)
Ravnateljica predstavlja Nastavničkom vijeću nove nastavnike i želi im toplu dobrodošlicu na novom radnom mjestu. Novi nastavnik iz Engleskog jezika, ujedno i razrednik 1.2 razreda je K.F., nova nastavnica iz Njemačkog jezika je P.O., nastavnica Komunikacijskih vještina, Etike i Povijesti Hrvatske kulturne baštine je A.V., nastavnica iz predmeta Poznavanje robe i prehrana te Biologije je A.D., nova nastavnica ekonomske grupe predmeta i razrednica 2.1 razreda je L.K. te nova nastavnica predmeta iz ekonomske skupine i Temeljnih vještina u ugostiteljstvu, od ove godine i razrednica 2.2 razreda S.V..

Ravnateljica informira Nastavničko vijeće da nam uskoro na mjesto dežurnog nastavnika doći dvije operativne djelatnice za sigurnost i civilnu zaštitu. Djelatnice će biti raspoređene u dvije zgrade i u dvije smjene, ali još nije poznat točan datum dolaska pa će za to vrijeme voditeljica izraditi raspored dežurstva nastavnika.

Ravnateljica izvještava Nastavničko vijeće  da će od ove godine učenici imati priliku obavljati praktičnu nastavu na mjestu recepcionar u školi. 

Ravnateljica naglašava kako je vrlo važno da se roditeljski sastanak za prve razrede obavi tijekom prvog tjedna nastave. Predlaže da okupimo sve prve razrede u videokonferencijskoj dvorani gdje će ih ona zajedno sa stručnom službom pozdraviti i dati im najvažnije informacije, a nakon toga će ih razrednici odvesti u razrede. Jako je važno pročitati sve Pravilnike, potpisati suglasnosti i upoznati roditelje sa aktivnostima koje će se provoditi u modularnoj nastavi. Također, trebalo bi izabrati predstavnike za vijeća roditelja.

Pedagoginja J.B.A. se obraća svim razrednicima i govori im da će im poslati Dnevni red roditeljskog sastanka na mail.

Profesorica M.Š. podsjeća da se na roditeljskim sastancima napomene roditeljima da su aktivnosti koje se provode u modularnoj nastavi obavezne i da će se ponekad izvoditi i u subotu.  Terenska nastava i aktivnosti koja će se provoditi su za ocjenu i ukoliko učenici budu izostajali s nastave obavezno će morati donijeti liječničku ispričnicu.

Ravnateljica je posjetila školu u Korenici i taj posjet ju je potaknuo da novim nastavnicima pokaže prezentaciju kako su naše škole izgledale prije obnove.

Ravnateljica moli nastavnike da odrade sve potrebno u e - Dnevnicima za novu školsku godinu i moli zamjenike novih razrednika da pomognu oko povlačenja podataka iz e- Matice (zbog tehničkih problema s Carnetom).




